επι υπατων γναιου ακερρωνιου προκλου και γαιου ποντιου πετρωνιου νιγρινου ψηφισμα ασσιων γνωμηι του δημου επει η κατ ευχην πασιν ανθρωποις ελπισθεισα γαιου καισαρος γερμανικου σεβαστου ηγεμονια κατηνγελται ουδεν δε μετρον χαρας ευρηκε ο κοσμος πασα δε πολις και παν εθνος επι την του θεου οψιν εσπευκεν ως αν του ηδιστου ανθρωποις αιωνος νυν ενεστωτος εδοξεν τηι βουληι και τοις πραγματευομενοις παρ ημιν ρωμαιοις και τωι δημωι τωι ασσιων κατασταθηναι πρεσβειαν εκ των πρωτων και αριστων ρωμαιων τε και ελληνων την εντευξομενην και συνησθησομενην αυτωι δεηθησομενην τε εχειν δια μνημης και κηδεμονιας την πολιν καθως και αυτος μετα του πατρος γερμανικου επιβας πρωτως τηι επαρχειαι της ημετερας πολεως υπεσχετο ορκος ασσιων ομνυμεν δια σωτηρα και θεον καισαρα σεβαστον και την πατριον αγνην παρθενον ευνοησειν γαιωι καισαρι σεβαστωι και τωι συμπαντι οικωι αυτου και φιλους τε κρινειν ους αν αυτος προαιρηται και εχθρους ους αν αυτος προβαληται ευορκουσιν μεν ημιν ευ ειη εφιορκουσιν δε τα εναντια πρεσβευται επηνγειλαντο εκ των ιδιων γαιος ουαριος γαιου υιος ουολτινια καστος ερμοφανης ζωιλου κτητος πισιστρατου αισχριων καλλιφανους αρτεμιδωρος φιλομουσου οιτινες και υπερ της γαιου καισαρος σεβαστου γερμανικου σωτηριας ευξαμενοι διι καπιτωλιωι εθυσαν τωι της πολεως ονοματι.
Tr.: südl. Troas — Assos (Behramkale) — 37 n.Chr. — IK 4,26